
««ԶԻՆՎՈՐԱԿԱՆ ԾԱՌԱՅՈՒԹՅԱՆ ԵՎ ԶԻՆԾԱՌԱՅՈՂԻ ԿԱՐԳԱՎԻՃԱԿԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՕՐԵՆՔԻ ՆԱԽԱԳԾԻ

	1. Պաշտպանության նախարարություն
	ՊՆ/01/9163-2026

	
	06.07.2026թ.

	2026 թվականի հունիսի 26-ի Ձեր N 01/18.2/22061-26 գրության առնչությամբ հայտնում եմ, որ «Զինվորական ծառայության և զինծառայողի կարգավիճակի մասին» օրենքում լրացում կատարելու մասին» ՀՀ օրենքի նախագծի վերաբերյալ դիտողություններ և առաջարկություններ չունենք: 
Հայտնում եմ նաև, որ օրենքի նախագծի ընդունման դեպքում անհրաժեշտ է լինելու համապատասխան լրացումներ կատարել նաև զինապարտների առողջական վիճակի փորձաքննության կարգը սահմանող՝ ՀՀ կառավարության 12.04.2018թ. N 405-Ն և պարտադիր զինվորական ծառայության զորակոչի անցկացման կարգը սահմանող՝ ՀՀ կառավարության 12.04.2018թ. N 1132-Ն որոշումներում, որի վերաբերյալ տեղեկատվությունն առաջարկում ենք ներառել օրենքի նախագծին կից տեղեկանքում:
	Ընդունվել է

	2. Արդարադատության նախարարություն
	/27.1/40246-2026

	
	08.05.2026թ.

	««Զինվորական ծառայության և զինծառայողի կարգավիճակի մասին» Հայաստանի Հանրապետության օրենքում լրացում կատարելու մասին օրենքի նախագծի (այսուհետ՝ Նախագիծ) 2-րդ հոդվածի «օրենքի 1-ին հոդվածով նախատեսված ենթաօրենսդրական նորմատիվ իրավական ակտն ընդունվում է» բառերն անհրաժեշտ է փոխարինել «օրենքից բխող ենթաօրենսդրական նորմատիվ իրավական ակտերն ընդունվում են» բառերով՝ նկատի ունենալով, որ ենթաօրենսդրական նորմատիվ իրավական ակտերի ընդունումը չի նախատեսվում 1-ին հոդվածով, այլ բխում է դրանից, ինչպես նաև անհրաժեշտ է լինելու ընդունել մեկից ավելի ենթաօրենսդրական նորմատիվ իրավական ակտեր` ինչպես նշված է Նախագծի հիմնավորման մեջ։
	Ըննդունվել է

	3. Վարչապետի աշխատակազմի պետաիրավական վարչություն
	02/10.3/28783-2026

	
	21.08.2026թ.

	Նախագծով առաջարկվում  է աշխարհի լավագույն բարձրագույն ուսումնական հաստատություններում սովորելու հիմքով պարտադիր զինվորական ծառայության զորակոչից տարկետում ստացած քաղաքացիների համար զորակոչային տարիքային շեմը  27-ից բարձրացնել 32-ի: Նախագծի ընդունման հիմնավորմամբ՝ առաջարկվող փոփոխությունը, ընդհանուր առմամբ, պայմանավորվում է այն հանգամանքի հետ, որ կրթական առանձնահատկություններով պայմանավորված նշված հիմքով տարկետում ստացած քաղաքացիները չեն հասցնում սահմանված ժամկետում ավարտել ուսումը: Մասնավորապես, ասպիրանտական կրթական ծրագրով քաղաքացիներն ուսումնառություն ավարտելով  հիմնականում 27-28 տարեկանում՝ զրկվում են ՀՀ-ում աշխատելու պայմանով նախատեսված տարկետման իրավունքից օգտվելու հնարավորությունից: 
Մինչդեռ, հարկ է ընդգծել, որ վերոնշյալ հիմքով տարկետում տրվում է ոչ միայն ասպիրանտուրայի կրթական ծրագրով, այլև բակալավրի և մագիստրատուրայի կրթական ծրագրերով սովորելու համար: Ըստ այդմ, մեր գնահատմամբ, պաշտպանական քաղաքականության տեսանկյունից խնդրահարույց է նման փոփոխության իրականացումը, ընդ որում, առանց դրա ազդեցության վերաբերյալ որևէ վերլուծության ներկայացման:   
	Չի ընդունվել
[bookmark: _GoBack] 2026 թվականի մարտի 4-ին «Զինվորական ծառայության և զինծառայողի կարգավիճակի մասին» օրենքում լրացումներ կատարելու մասին ՀՕ-70-Ն օրենքով նոր տարկետման համակարգ է ներդրվել, որով տարկետում է տրամադրվում ոչ միայն աշխարհի լավագույն բարձրագույն ուսումնական հաստատություններում սովորելու համար, այլ նաև ուսումն ավարտելուց հետո առնվազն երեք տարի Հայաստանի Հանրապետության կառավարության սահմանած ոլորտում Հայաստանի Հանրապետությունում աշխատելու համար: Տարկետման նոր համակարգի ներդրման նպատակն է աշխարհի լավագույն բուհերը սովորած քաղաքացիների Հայաստանի Հանրապետություն վերադարձ ապահովելու և նրանց ներուժը գիտության, տնտեսության,  քաղաքացիական ծառայության և այլ ոլորտներում օգտագործելու գործիքակազմերը կատարելագործելուն: Նշված քաղաքացիները մագիստրատուրան ավարտում են հիմնականում 24-25 տարեկանում, իսկ ասպիրանտուրան՝ 27 տարեկանում, հետևաբար գործող կարգավորմամբ նրանք հնարավորություն չեն ունենալու ուսումն ավարտելուց հետո առնվազն երեք տարի Հայաստանի Հանրապետության կառավարության սահմանած ոլորտում Հայաստանի Հանրապետությունում աշխատելու համար տարկետում ստանան: Զորակոչի ենթակա լինելու տարիքային շեմի փոփոխություն չկատարելու դեպքում նոր տարկետման համակարգի շահառունների մեծ մասի դեպքում չի կիրարկվի և փաստացի կկրի ձևական բնույթ, մինչդեռ նշված համակարգի ներդրման անհրաժեշտությունը և կարևորությունը արդեն իսկ քննարկվել  և փաստվել է նոր տարկետման համակարգի ներդրման քննարկումների ժամանակ:



